Bortinus Ydsti

Bortinus Kjelbergsen Ydsti (1826–1879) var en norsk gårdbruker og politiker. Han var Nedre Stjørdals ordfører 1868–1871.

Han vokste opp på Søndre Ydsti i Stjørdal (hovedsognet). Foreldrene var gårdbruker og kirketjener Kjelberg Bårdsen Ydsti og Sigrid Hofstad. Han giftet seg i 1854 med Olivie Ottarsdatter Skatvold. Samme år fikk han skjøte på Ydsti etter sin far.

Bortinus Ydsti kom relativt tidlig med i kommunalt styre og stell. Han var medlem av Nedre Stjørdal herredsstyre 1858–1861 og 1864–1875, medlem av formannskapet fra 1864 og ordfører 1868–1871.

Bortinus og Olivie mistet fire barn mens de var små. I 1878 døde Olivie av kreft. Året etter solgte han gården, da han selv lå for døden med lungetuberkulose (tæring). De hadde fire gjenlevende barn, hvorav tre utvandret til Amerika.

 Referanser 

Kategori:Ordførere i Nedre Stjørdal
Kategori:Norske bønder
Kategori:Personer fra Stjørdal kommune
Kategori:Fødsler i 1826
Kategori:Dødsfall i 1879